**Referat fra styremøte i FF-HiOA 27. februar 2017**

Til stede: Erik Dahlgren, Eldbjørg Schön, Inger-Lise Neslein, Hilde Sylliaas, Bennedichte C.R. Olsen, Mira Aaboen Sletten, Gyrid Vikøren, Anne-Catrine Wolden, Kirsten Klæbo og Arve Angen (referent).

Innkalling og referat fra forrige styremøte ble godkjent.

**1. Idf-saker**

22/2017 - Årsregnskap og økonomisk status 2016.

Penger flyttes fra fakultetene inn sentralt. Vi har sagt hva vi mener om dette før, men må påpeke dette igjen.

23/2017 - Handlingsplan for mangfold.

Hvorfor er det så få ansatte med handicap på HiOA? Har ledelsen noen tanker om dette?

**2. Årsmøtet 27. mars**

Forslag til endringer i årsberetning må sendes på mail til Erik. Fristen for dette er 1. mars.

En endring i vedtektene: Under punktet «Delegater til Forskerforbundets representantskap» foreslår vi å bytte ut «Årsmøtet» med «Styret i FF-HiOA».

Vi har to innmeldte saker:

Sak om pensjonsalder og endring av aldersgrense fra 70 til 72 år.

FF-sentralt ønsker fortsatt aldersgrense på 70 år, så det er en vanskelig sak.

Styret vedtok å avvente arbeidet med ny tjenestepensjon.

Sak om evaluering av FF-HiOAs strategi ved de lokale lønnsforhandlinger og om hvordan vi rapporterer resultatene.

Styret vedtok å sette ned en gruppe som vil evaluere dagens strategi, komme med forslag til videre strategi og utarbeide rapport/statistikk fra lønnsforhandlingene innenfor den rammen som er mulig.

Arve sender mail til de som har meldt inn sakene for å høre om de kan fremlegge sakene på årsmøtet.

Forslag til budsjett for 2017 ble godkjent av styret.

**3. Medlemsmøte 28. februar**

Møte om Campus Kjeller og forslagene fra arbeidsgruppen som har sett på det faglige innholdet. Fra arbeidsgruppen kommer Cecilie Wilberg.

FF-HiOA er høringsinstans. Frist for høringssvar er 21. mars.

**4. Innspill til arbeid med nytt arbeidsprogram**

Forslag til endringer i arbeidsprogram må også sendes på mail til Erik. Frist 1. mars.

**5. Høring – Kultur for kvalitet i høyere utdanning**

Innspill til høringssvar må sendes til Erik innen kl. 12.00 28. februar.

**6. Høring – Forslag til felles rammeplan for helse og sosialfagutdanningene**

Innspill til høringssvar må sendes til Erik innen 1. mars.

**7. Nytt lønnssystem i staten**

Høring om et «modernisert og forenklet lønnssystem i staten».

Frist for svar er 28/2. De som har innspill, kan sende de på mail til Eldbjørg.

**8. Orienteringssaker**

Status medlemsseminar Kiel. Frist for påmelding er i morgen 28. februar. Ca 26 påmeldte så langt.

Status seminar Hurtigruta. Påmeldingsfristen er 1. mars. Få påmeldte så langt. De i styret som ikke kan stille, må høre med vara.

Status ressurser til tv på fakultet. Denne saken utgår.